|  |  |  |
| --- | --- | --- |
| 04.03.2022 | Nr.1-49/6 |  |
|  |  |  |

**ZIŅOJUMS (analītiskais pārskats)**

**par Iekšlietu ministrijas un Iekšlietu ministrijas padotībā esošo iestāžu disciplināro praksi 2021. gadā**

 Pamatojoties uz Iekšlietu ministrijas (turpmāk – IeM) 2017. gada 3. augusta iekšējo noteikumu Nr.1-10/25 “Disciplinārās prakses datu apstrādes kārtība” 27.punktā noteikto IeM Personāla vadības un administratīvais departaments ir sagatavojis IeM un tās padotībā esošo iestāžu 2021. gada disciplinārās prakses pārskatus.

Salīdzinot minēto pārskatu datus ar iepriekšējā pārskata perioda (2020. gads) attiecīgajiem datiem, akcentējami šādi iekšlietu resora 2021. gada disciplināro praksi raksturojoši fakti:

* **Kopējais konstatēto disciplinārpārkāpumu skaits** (845 disciplinārpārkāpumi: 712 – izdarīti, pildot dienesta pienākumus; 133 – izdarīti, nepildot dienesta pienākumus) **samazinājies par 4,95%** (2020. gadā – 889 disciplinārpārkāpumi: 756 – izdarīti, pildot dienesta pienākumus; 133 – izdarīti, nepildot dienesta pienākumus).
* **Apreibinošo vielu iespaidā izdarīto disciplinārpārkāpumu skaits** (26 disciplinārpārkāpumi: 1 – pildot dienesta pienākumus; 25 – nepildot dienesta pienākums), kas sastāda 3,08% no kopējā konstatēto disciplinārpārkāpumu skaita, **samazinājies par 10,34%** (2020. gadā – 29 disciplinārpārkāpumi: 7 – pildot dienesta pienākumus; 22 – nepildot dienesta pienākums, 3,26% no kopējā konstatēto disciplinārpārkāpumu skaita).
* Saistībā ar izdarītajiem disciplinārpārkāpumiem:
* **piemēroto disciplinārsodu skaits** (316 disciplinārsodi) **samazinājies par 14,36%** (2020. gadā – 369 disciplinārsodi);
* **izteikto aizrādījumu, izbeidzot disciplinārlietu, skaits** (30 aizrādījumi) **samazinājies par 31,82%** (2020. gadā – 44 aizrādījumi);
* **izteikto aizrādījumu, neierosinot disciplinārlietu, skaits** (485 aizrādījumi) **palielinājies par 6,83%** (2020. gadā – 454 aizrādījumi);
* **gadījumu, kuros** saistībā ar dienesta (darba) attiecību izbeigšanos **disciplinārās ietekmēšanas līdzeklis nav piemērots, skaits** (14 gadījumi) **samazinājies par 26,32%** (2020. gadā – 19 gadījumi).
* Disciplinārsodi piemēroti:
* amatpersonām ar speciālajām dienesta pakāpēm – 298 gadījumos, t.sk., instruktoriem – 153 gadījumos, un virsniekiem – 145 gadījumos (2020. gadā – 348 gadījumos, t.sk., instruktoriem – 175 gadījumos, un virsniekiem – 173 gadījumos);
* darbiniekiem, ar kuriem noslēgts darba līgums – 17 gadījumos (2020. gadā – tikpat);
* valsts civildienesta ierēdņiem – 1 gadījumā (2020. gadā – 4 gadījumos).
* No piemērotajiem disciplinārsodiem:
* disciplinārsods “*piezīme*” piemērots 222 gadījumos, sastādot 70,25% no kopējā piemēroto disciplinārsodu skaita, kas ir par 1,69 procentpunktiem vairāk nekā iepriekšējā pārskata periodā (2020. gadā – 253 gadījumi, 68,56% no kopējā piemēroto disciplinārsodu skaita);
* disciplinārsods “*rājiens*” piemērots 55 gadījumos, sastādot 17,41% no kopējā piemēroto disciplinārsodu skaita, kas ir par 2,92 procentpunktiem mazāk nekā iepriekšējā pārskata periodā (2020. gadā – 75 gadījumi, 20,33% no kopējā piemēroto disciplinārsodu skaita);
* disciplinārsods “*atvaļināšana no dienesta*” piemērots 24 gadījumos, sastādot 7,6% no kopējā piemēroto disciplinārsodu skaita, kas ir 1,1 procentpunktu vairāk nekā iepriekšējā pārskata periodā (2020. gadā – 24 gadījumi, 6,5% no kopējā piemēroto disciplinārsodu skaita);
* disciplinārsods “*mēneša amatalgas samazināšana*” piemērots 9 gadījumos, sastādot 2,85% no kopējā piemēroto disciplinārsodu skaita, kas ir par 0,41 procentpunktu vairāk nekā iepriekšējā pārskata periodā (2020. gadā – 9 gadījumi, 2,44% no kopējā piemēroto disciplinārsodu skaita);
* disciplinārsods “*pazemināšana amatā*” piemērots 4 gadījumos, sastādot 1,27% no kopējā piemēroto disciplinārsodu skaita, kas ir par 0,63 procentpunktiem mazāk nekā iepriekšējā pārskata periodā (2020. gadā – 7 gadījumi, 1,9% no kopējā piemēroto disciplinārsodu skaita);
* disciplinārsods “*pazemināšana dienesta pakāpē par vienu pakāpi*” piemērots 2 gadījumos, sastādot 0,63% no kopējā piemēroto disciplinārsodu skaita, kas ir par 0,36 procentpunktiem vairāk nekā iepriekšējā pārskata periodā (2020. gadā – 1 gadījums, 0,27% no kopējā piemēroto disciplinārsodu skaita).
* **Piemēroto disciplinārsodu – “*piezīme*” un “*rājiens*”, īpatsvars kopumā** sastāda 87,66% un salīdzinājumā ar iepriekšējo pārskata periodu (2020. gadā – 88,89%) **samazinājies par 1,23 procentpunktiem**, bet pārējo piemēroto disciplinārsodu – “*mēneša amatalgas samazināšana*”, “*pazemināšana dienesta pakāpē par vienu pakāpi*”, “*pazemināšana amatā*” un “*atvaļināšana no dienesta*”, īpatsvars kopumā attiecīgi ir palielinājies (2020. gadā – 11,11%; 2021. gadā – 12,34%).

* **Augstākā iestādē apstrīdēto lēmumu** **par disciplinārsoda piemērošanu skaits** (32 lēmumi) **samazinājies par 23,81%** (2020. gadā – 42 lēmumi). No šiem lēmumiem IeM padotībā esošajās iestādēs apstrīdēti 15 lēmumi, kas ir par 48,28% mazāk nekā iepriekšējā pārskata periodā (2020. gadā – 29 lēmumi), bet IeM – 17 lēmumi, kas ir par 30,77% vairāk nekā iepriekšējā pārskata periodā (2020. gadā – 13 lēmumi).
* Pārskata periodā izskatīti 30 apstrīdētie lēmumi par disciplinārsoda piemērošanu (IeM padotībā esošajās iestrādēs – 15 lēmumi, IeM – 15 lēmumi), kā rezultātā 4 gadījumos lēmums atcelts, 5 gadījumos izdots satura ziņā citāds lēmums, bet 21 gadījumā lēmums atstāts negrozīts (2020. gadā: 10 gadījumos lēmums atcelts, 9 gadījumos izdots satura ziņā citāds lēmums, 24 gadījumos lēmums atstāts negrozīts).
* **Tiesā pārsūdzēto** **lēmumu** **par disciplinārsoda piemērošanu skaits** (11 lēmumi, t.sk., 8 IeM lēmumi un 3 IeM padotībā esošo iestāžu lēmumi) **samazinājies par 8,33%** (2020. gadā – 12 lēmumi, t.sk., 6 IeM lēmumi un 6 IeM padotībā esošo iestāžu lēmumi).
* Pārskata periodā stājušies spēkā 17 tiesu nolēmumi saistībā ar lēmumu par disciplinārsoda piemērošanu pārsūdzēšanu. Visos gadījumos pārsūdzētie lēmumi atstāti negrozīti (2020. gadā – 15 gadījumos lēmums atstāts negrozīts, 1 gadījumā lēmums atcelts).
* Nodarbinātajiem **piešķirto apbalvojumu skaits** (3635 apbalvojumi) **samazinājies par 27,75%** (2020. gadā – 5031 apbalvojums).
* Apbalvojumi piešķirti:
* amatpersonām ar speciālajām dienesta pakāpēm – 3244 gadījumos (2020. gadā – 4733 gadījumos);
* darbiniekiem, ar kuriem noslēgts darba līgums – 314 gadījumos (2020. gadā – 281 gadījumā);
* valsts civildienesta ierēdņiem – 77 gadījumos (2020. gadā – 17 gadījumos).
* No piešķirtajiem apbalvojumiem:
* apbalvojums “*pateicība*” piešķirts 1497 gadījumos, sastādot 41,18% no kopējā piešķirto apbalvojumu skaita, kas ir par 5,9 procentpunktiem vairāk nekā iepriekšējā pārskata periodā (2020. gadā – 1775 gadījumi, 35,28% no kopējā piešķirto apbalvojumu skaita);
* apbalvojums “*goda raksts, atzinības raksts, goda zīme vai krūšu zīme (nozīme)*” piešķirts 1494 gadījumos, sastādot 41,1% no kopējā piešķirto apbalvojumu skaita, kas ir par 4,68 procentpunktiem mazāk nekā iepriekšējā pārskata periodā (2020. gadā – 2303 gadījumi, 45,78% no kopējā piešķirto apbalvojumu skaita);
* apbalvojums “*papildatvaļinājums līdz 10 kalendāra dienām amatpersonām ar speciālajām dienesta pakāpēm*” piešķirts 466 gadījumos, sastādot 12,82% no kopējā piešķirto apbalvojumu skaita, kas ir par 2,09 procentpunktiem mazāk nekā iepriekšējā pārskata periodā (2020. gadā – 750 gadījumi, 14,91% no kopējā piešķirto apbalvojumu skaita);
* apbalvojums “*kārtējā speciālā dienesta pakāpe pirms termiņa*” piešķirts 85 gadījumos, sastādot 2,34% no kopējā piešķirto apbalvojumu skaita, kas ir par 0,23 procentpunktiem vairāk nekā iepriekšējā pārskata periodā (2020. gadā – 106 gadījumi, 2,11% no kopējā piešķirto apbalvojumu skaita);
* citu Latvijas Republikas institūciju apbalvojumi piešķirti 75 gadījumos, sastādot 2,06% no kopējā piešķirto apbalvojumu skaita, kas ir par 0,33 procentpunktiem vairāk nekā iepriekšējā pārskata periodā (2020. gadā – 87 gadījumi, 1,73% no kopējā piešķirto apbalvojumu skaita);
* apbalvojums “*personīgais šaujamierocis vai aukstais ierocis*” piešķirts 17 gadījumos, sastādot 0,47% no kopējā piešķirto apbalvojumu skaita, kas ir par 0,29 procentpunktiem vairāk nekā iepriekšējā pārskata periodā (2020. gadā – 9 gadījumi, 0,18% no kopējā piešķirto apbalvojumu skaita);
* ārvalstu apbalvojums piešķirts vienā gadījumā, sastādot 0,03% no kopējā piešķirto apbalvojumu skaita, kas ir līdzīgi, kā iepriekšējā pārskata periodā, kad šāda veida apbalvojums arī tika piešķirts vienā gadījumā (0,02% no kopējā piešķirto apbalvojumu skaita).